CELEX: 62012CN0513
Language: da
Date: 2012-11-13 00:00:00
Title: Sag C-513/12: Anmodning om præjudiciel afgørelse indgivet af Verwaltungsgericht Berlin (Tyskland) den 13. november 2012 — Aslihan Nazli Ayalti mod Bundesrepublik Deutschland

2.3.2013   
            
            
               DA
            
            
               Den Europæiske Unions Tidende
            
            
               C 63/6
            
         Anmodning om præjudiciel afgørelse indgivet af Verwaltungsgericht Berlin (Tyskland) den 13. november 2012 — Aslihan Nazli Ayalti mod Bundesrepublik Deutschland
   (Sag C-513/12)
   2013/C 63/10
   Processprog: tysk
   
      Den forelæggende ret
   
   Verwaltungsgericht Berlin
   
      Parter i hovedsagen
   
   
      Sagsøger: Aslihan Nazli Ayalti
   
      Sagsøgt: Bundesrepublik Deutschland
   
      Præjudicielle spørgsmål
   
   
               1)
            
            
               Er artikel 41, stk. 1, i den i Bruxelles den 23. november 1970 udfærdigede tillægsprotokol til aftalen om oprettelse af en associering mellem Det Europæiske Økonomiske Fællesskab og Tyrkiet, undertegnet i Ankara den 2. september 1963, vedrørende overgangsfasen for associeringen (herefter »tillægsprotokollen«) og/eller artikel 13 i Associeringsrådet EØF-Tyrkiets afgørelse nr. 1/80 af 19. september 1980 (herefter »afgørelse nr. 1/80«) til hinder for en ordning i national ret, der først blev indført efter at førnævnte bestemmelser var trådt i kraft, og hvorefter første indrejse for et familiemedlem til en tyrkisk statsborger, der er omfattet af retsstillingen i henhold til artikel 6 i afgørelse nr. 1/80 betinges af, at familiemedlemmet inden indrejsen godtgør at være i stand til at kommunikere på elementært tysk?
            
         
               2)
            
            
               Såfremt spørgsmål 1 besvares benægtende: Er artikel 7, stk. 2, første afsnit, i Rådets direktiv 2003/86/EF af 22. september 2003 om ret til familiesammenføring (1) da til hinder for den nationale ordning, der er beskrevet i spørgsmål 1?
            
         
      (1)  EUT L 251, s. 12.